stanford-oval/wikipedia huggingface dataset:
הטבח בפינסק

תמונות 35 הנרצחים בטבח בפינסק
אנדרטת זיכרון בקיבוץ גבת לנרצחים בטבח בפינסק ב-1919
הכיתוב בכניסה לאתר ההנצחה ליהודי פינסק בגבת
הטבח בפינסק היה טבח ב-5 באפריל 1919 (ה' בניסן תרע"ט) שבו נרצחו בעיר פינסק שבפולין 35 יהודים על ידי חיילי הצבא הפולני.
רקע היסטורי

עם חלוקת פולין השנייה ב-1793, נכללה פינסק בתחום האימפריה הרוסית. בסוף המאה ה-19 נסללו מסילות רכבת שחיברו אותה לקייב וערים מרכזיות נוספות, והביאו לשגשוג כלכלי בעיר. ערב מלחמת העולם הראשונה מנו יהודי פינסק כ-28,000 בני אדם, והיוו 72% מכלל האוכלוסייה.
בתחילת המלחמה נכבש האזור על ידי הצבא הגרמני, שהתייחס בהגינות לאוכלוסייה היהודית. עם נסיגת הגרמנים נתפס האזור על ידי הצבא הפולני. גבולותיה המזרחיים של פולין לא הוגדרו במדויק בוועידת ורסאי, והפולנים - שזה עתה הקימו מדינה - ביקשו להחזיר לעצמם שטחים שנלקחו מהם בחלוקת פולין. מנגד, הרוסים הבולשביקים טענו שהשטח שייך להם. מצב זה הוביל למלחמה הפולנית-סובייטית שפרצה בפברואר 1919.
היהודים נלכדו בין הפטיש לסדן, כשכל צד מאשים אותם בשיתוף פעולה עם הצד השני.
גל של פוגרומים פרץ בערים ובעיירות רבות בפולין; בראשו עמדו אנשי הצבא הפולני, שהאשימו את היהודים ב"בולשביזם". בגל זה נספו כ-300 יהודים ונפצעו מאות. בתים ובתי כנסת נשרפו ורכוש רב נבזז. במסגרת גל זה אירע הטבח בפינסק.
הטבח בפינסק

ב-5 באפריל 1919, כחודש לאחר כיבוש פינסק על ידי הצבא הפולני, התכנסו כ-75 נבחרי ציבור בבית העם בעיר כדי לדון באופן חלוקת העזרה הכספית שנשלחה על ידי ארגון הג'וינט ליהודי פינסק לפני חג הפסח. לפנות ערב, כשהדיון עמד להסתיים, התפרצו לפתע לאולם חיילים פולנים, אסרו את המשתתפים ולאחר ששדדו אותם, הובילו אותם למפקדת הז'נדרמריה בעיר. הם הואשמו בקיום כנס שנועד לתכנן פעולות חבלה בעיר לטובת הבולשביקים.
תוך פחות משעה הופרדו 35 אנשים שהוצעדו לכנסייה, הועמדו ליד הקיר החיצוני שלה ושם לאור פנסי מכוניות הצבא, הוצאו להורג. עם שחר התגלה ששלושה מהם עודם בחיים, וגם הם נרצחו.
השאר, בהם שש נשים, הושארו במעצר וסבלו מכות והתעללויות עד ששוחררו לאחר מספר ימים.
התגובות לטבח

הטבח גרם לתגובות נזעמות בקהילות היהודיות ברחבי העולם. אף שבאותה תקופה התרחשה סדרת הפוגרומים, הרי האירוע בפינסק היה הוצאה להורג מכוונת על ידי הצבא הפולני של שליחי ציבור יהודים שלא היה להם כל קשר לפעילות צבאית.
יצחק גרינבוים, שהיה אז נציג יהודי בסיים (הפרלמנט) הפולני, העלה את הפרשה בנאום בסיים ודרש חקירה. הצבא הפולני חקר את מפקד הצבא באזור, גנרל אנטוני ליסטובקי (אנ'), ואת מפקד היחידה שביצעה את הטבח, מאיור (רב-סרן) אלכסנדר לוצ'ינסקי. הפולנים קבלו את טענתם כי היו ידיעות מוסמכות כי זאת הייתה אספה בולשביקית. הפולנים חזרו וטענו זאת בפני האמריקאים כי סברו שהאחרונים יתייחסו לכך בהבנה בגלל שפחדו מ"הסכנה האדומה".
משלחת החקירה של הנרי מורגנטאו (האב)

הטבח עורר סערה בקהילות היהודים ובעיקר בארצות הברית בעיתונות הוא כונה "הפוגרום הפולני בפינסק". הופעל לחץ על הנשיא האמריקאי וודרו וילסון, והוא דרש מהפולנים שיסכימו לקבל משלחת חקירה אמריקאית שתחקור את הפוגרומים נגד היהודים בפולין. הפולנים בראשות איגנצי יאן פדרבסקי לא יכלו לסרב לדרישה זו, שכן מדינת פולין, שאך זה הוקמה, התחייבה לכבד את זכויות המיעוטים בתחומה, וכן מאחר שהפולנים היו זקוקים לתמיכתה הכלכלית של ארצות הברית. המשלחת נשלחה מטעם ועידת השלום בפריז ובראשותה עמד הנרי מורגנטאו האב. חבריה שהו בפולין במשך חודשיים וביקרו ביישובים רבים שבהם היו מהומות נגד היהודים, כמו לבוב, לידה, קילצה, וילנה, פינסק ועוד. ב-3 באוקטובר 1919 הגישה המשלחת את דוח מורגנטאו לוועידת השלום בפריז.
לגבי הטבח בפינסק נקבע כי אין כל הוכחות לטענתו של גנרל ליסטובסקי שיהודים התקיפו חיילים פולנים ב-5 באפריל 1919 ואין כל הוכחות לטענתו של מאיור לוצ'ינסקי שבאספה נידונו פעולות בולשביקיות נגד הפולנים וכי לא נעשה כל ניסיון לחקור את העניין. פחות משעה עברה מאז שהם נעצרו ועד שהוצאו להורג אף מבלי שעברו כל זיהוי.
בסיכומו של דבר אף אחד ממבצעי הטבח לא הועמד לדין. מאיור לוצ'ינסקי קודם עם השנים לדרגת גנרל.
הנצחה

הרשל פינסקי, אחד מהניצולים מהטבח, אסף סביבו קבוצת צעירים על מנת להתיישב בארץ ישראל. הם נקראו "הקבוצה על שם קדושי פינסק". הם עלו ארצה ב-1926, ולאחר שעבדו במספר מקומות, התיישבו בעמק יזרעאל והקימו את קיבוץ גְּבַת.
בגבת יש אתר זיכרון לאנשי פינסק שנרצחו במלחמת העולם השנייה ולידו אנדרטה מיוחדת לנרצחים מהטבח ב-1919. ארגון יוצאי פינסק מארגן מדי שנה יום זיכרון בגבת.
בשנת 1928, במלאת עשר שנים לטבח, הוחל במפעל נטיעת יערות קק"ל על שמם: חורשת קדושי פינסק בגבת.
בשנות ה-50 ניטעה חורשה על שמם ביער הקדושים שבהרי ירושלים.
הערות שוליים

↑  הרשל פינסקי טבע בשיטפון בנחל בחורף 1935 בדרכו מנהלל לגבת. הנחל בו טבע נקרא על שמו "נחל צבי". בית התרבות בגבת נקרא על שמו "בית הרשל" (בהקשר זה ראו: נועם דביר,'"`UNIQ--nowiki-00000000-QINU`"'הרשל שאין לו הופכין, באתר הארץ, 23 בנובמבר 2011.
אגנס מקפייל

אגנס מקפייל (באנגלית: Agnes Macphail;‏ 24 במרץ 1890 – 13 בפברואר 1954) הייתה פוליטיקאית קנדית אשר הייתה האישה הראשונה שכיהנה בפרלמנט הקנדי, בשנים 1921–1940. לאחר מכן היא כיהנה כחברה בפרלמנט של פרובינציית אונטריו (1943-1945, 1948-1951). חוץ מחקיקיה, מקפייל עסקה גם באקטיביזם ובכתיבה. הייתה ידוע בשל עמדות הפרוגרסיביזם והסוציאליזם שלה.
ביוגרפיה

מקפייל נולדה ב-24 במרץ 1890 בדרום אונטריו. היא התחנכה בכנסייה המתודיסטית וסיימה את לימודיה בשנת 1910. לאחר הלימודים, עבדה מקפייל בהוראה במספר כפרים שונים. בתקופתה כמורה, החלה מקפייל בפעילות פוליטית ולכתוב. בשנת 1921 נחברה לראשונה לפרלמנט ונבחרה שוב לתפקיד בשנים 1925, 1926, ו-1930. בשנת 1935 לא נבחרה לתפקיד ועזבה את הפרלמנט. בשנת 1940 היא ניסתה להיבחר שוב לפרלמנט הפדרלי, אך נכשלה ולא התמודדה שוב לתפקיד.
מקפייל שימשה כנציגתה הראשונה של קנדה בחבר הלאומים בז'נבה, ולמרות עמדותיה הפציפיסטיות, היא תמכה בכניסת קנדה למלחמת העולם השנייה. היא גינתה רבות את המכללה המלכותית הצבאית של קנדה, בטענות פציפיסטיות וכי מכללה זו מהווה "חינוך זול וסנובי לילדי העשירים".
בשנת 1943 נבחרה מקפייל לפרלמנט המקומי של אונטריו. היא האישה הראשונה שנבחרה לתפקיד זה (בנוסף על ריי לאקוק שנבחרה באותה השנה). היא הפסידה בבחירות שהתקיימו בשנת 1945 אך חזרה לפרלמנט בשנת 1948 וכיהנה בו עד שנת 1951. באותה השנה לא הצליחה להיבחר שוב לתפקיד.
בשנותיה האחרונות, מקפייל הצליחה בקושי רב להתפרנס מעיתונאות. היא מעולם לא התחתנה. נפטרה ב-13 בפברואר 1954 בטורונטו ונקברה בעיר בחלקה עם בני משפחתה.
תיכון לילה

תיכון לילה (באנגלית: Night School) היא סדרת ספרי מתח לבני נוער שנכתבה על ידי הסופרת הבריטית סי ג'יי דוהרטי. הסדרה כוללת שבעה ספרים. הספר הראשון מתוך סדרת ההמשך, המתקיימת באותו יקום, פורסם בשנת 2022.
תקציר העלילה

הסדרה עוסקת בהתאקלמותה של הנערה אלי שרידן בפנימייה אליה הגיעה. אלי היא תלמידה בינונית ומרדנית בת 16, שנעצרה 3 פעמים על ידי המשטרה, ולאחר מכן נשלחה על ידי הוריה לפנימייה "אקדמיית קימריה", שנחשבת יוקרתית ומפוארת. בפנימייה היא פוגשת בני נוער נוספים: קרטר המתבודד והמסתורי, סילבן הצרפתי והמקסים, קייטי גילמור המתנשאת והקנאית, וג'ו התוססת והמתוסבכת.
אלי חושפת לאורך הסדרה סודות על המשפחה שלה ועל זהותה. במקביל, לאחר נשף חשוב שהתרחש בפנימייה, מגלה אלי סודות על הפנימייה, ועל המלחמה המסוכנת בה היא נמצאת. כך למשל, היא מנסה לברר על "כיתת הלילה" הסודית שאסור להזכיר את שמה, והאופן בו אחיה שברח קשור לכך; על איש מסתורי שגרם לשריפה בנשף הקיץ; ועל הארגון הענק הקשור לפנימייה והשפעתו על העולם. אלי מגלה בהדרגה על הסכנות בחייה, ומעורבת באירועי פשע, רומנטיקה, דרמה ורצח.
אלי יוצאת במהלך חמשת הספרים למסע עם החברים שלה, במקביל היא עוברת תהליכים של התבגרות אישית וחברתית, מחילה וסליחה, חרטה על טעויות עבר, ובחירה רומנטית.
שמות הספרים בסדרה

"תיכון לילה" (שיצא בארץ על ידי ספרי עליית הגג בינואר 2012)
"תיכון לילה 2: שקר שחור שקר לבן" (מרץ 2013, "Night School: Legacy")
"תיכון לילה 3: רסיסים" (מאי 2014, "Night School: Fracture")
"תיכון לילה 4: המאבק" (פברואר 2015, "Night School: Resistance")
"תיכון לילה 5: סופמשחק" (יוני 2015, "Night School: Endgame")
הספר (שהוא גם ספר הביכורים של דוהרטי) זכה לפופולריות רבה ברחבי העולם ולביקורות חיוביות, ותורגם ל-21 שפות, בהן עברית.
במאי 2014, צוין הספר הרביעי במקום הראשון בעיתון "ידיעות אחרונות" ברשימת הספרים הנמכרים ביותר בישראל.
בדצמבר 2015, הספר החמישי זכה למקום ראשון ברשימת רבי המכר בישראל לנוער.
שמות הספרים בסדרה > מספר 10

בנובמבר 2020 יצא הספר הראשון מסדרת ההמשך, "תיכון לילה 6: מספר 10". הספר יצא בישראל במרץ 2022.
שם-קוד גחלילית
במרץ 2023 יצא הספר השני מתוך סדרת ההמשך, ״תיכון לילה 7: שם-קוד גחלילית הספר נכתב במיוחד עבור הקוראים הישראלים, בשיתוף עם ידיעות ספרים ולא ראה אור בשפות אחרות.
סדרת אינטרנט

ב-12 בדצמבר 2014, הועלה לאתר יוטיוב הפרק הראשון של סדרת האינטרנט המבוססת על הספר. היא נכתבה על ידי דוהרטי, בוימה על ידי ג'ק ג'וורס, ופרקיה צולמו בקולג' "בריקסון פרט הייטס". הסדרה מתארת גם מחשבות של הדמויות ועולמן האישי, שאינם כתובים בספר.
את אלי מגלמת ג'סיקה סרג'נט; היא זכתה בפרס "השחקנית האהובה ביותר של השבוע" באתר Indie Series Network's Web Series of the Week, בו גם זכתה הסדרה ל"סדרה האהובה ביותר של השבוע" פעמיים ברצף. סדרה זו כללה שישה פרקים ונחלה הצלחה עם חצי מיליון צפיות. היא גם זכתה בפרס הזהב ל"תסריט הטוב יותר של 2016" בטקס DC Web Fest.
זו סדרת האינטרנט הראשונה לבני נוער המבוססת על ספר, מחוץ לארצות הברית. שאר השחקנים בסדרה הם קמפבל צ'אליס (קרטר ווסט), לואיס קלארק-קלייר (סילבן קאסל), דני כרמל (נתניאל סנט ג'ון), טום בלוואנט (גייב פורת'אס), ג'ודי הירסט (ג'ו ארינגפורד) וגרייס פרי (קייטי גילמור).
מלאבס (זמר)

| --- | --- |

 לידה:  23 במרץ 1987 (בן 37) פתח תקווה, ישראל 
 מוקד פעילות:  ישראל 
 סוגה:  רוק 
 שפה מועדפת:  עברית 
 
מלאבס,2018
ליר מלאבס איירון (המוכר בשם הבמה מלאבס; נולד ב-23 במרץ 1987) הוא זמר רוק ויוצר ישראלי.
קריירה

מלאבס, יליד שכונת אחדות, פתח תקווה, החל להופיע לראשונה בסוף שנת 2002, בעת לימודיו בתיכון בן-גוריון. בשנת 2003 החל לכתוב שירים, רובם בעברית. חלק מהשירים שכתב באותה תקופה הוקלטו באולפן מקצועי ויצאו כתקליט ראשון לרדיו בשנת 2004. בהתחלה, נסיונותיו להשתלב בתעשיית המוזיקה הישראלית בעברית לפני הגיוס לא צלחו. בשנת 2005 התגייס לצה"ל ושירת בחיל האוויר בדרום.
אלבומו המקצועי הראשון של מלאבס איירון באנגלית - Standing By Your Side הופק בין השנים 2011 - 2013 ויצא לאור בשנת 2013. האלבום לא נחל הצלחה מסחרית, חרף השמעות הסינגלים בתחנות רדיו פופולריות. לקראת סוף אותה שנה החל מלאבס לעבוד עם משרד יחסי ציבור בולט בלונדון אשר דרכו הפיץ סינגלים מתוך אלבום זה כמו Natural Disaster, Hold You Again וזכה להשמעות רדיו רבות.[דרוש מקור]
אלבומו השני Toxic Love כמו הראשון גם בהפקתם המוזיקלית של ראובן חיון, גל דוידסון (Electric Zoo) האלבום יצא כ EP בשנת 2016 (אלבום מלא הופץ בין 2021-2022) עם כמה סינגלים כמו Our Way Out שנבחר לשיר השבוע בתחנת הרדיו כאן 88 בתוכנית של השדרן גדי לבנה "ערב עירוני". עוד סינגל בולט כמו Toxic Love שיצא באותו EP. בנוסף הופץ סינגל זה בחו"ל בעיקר בבריטניה וזכה לשידורי רדיו רבים.
ב-אוגוסט 2019 השיק מופע חדש משותף בו חבר ללהקות אינדי רוק, איתם יזם ביחד פסטיבלים עצמאיים קטנים במועדוני רוק בתל אביב. בשנת 2019 החל להופיע עם להקת הליווי החדשה שלו בשם סאונדגרם.
ב 1 בינואר 2022 שחרר סינגל כפול Monster,One Last Promise מתוך האלבום השלישי Matching Color לתחנות הרדיו בישראל והפצה בינלאומית לקליפ Monster בערוצי רשתות ה MTV בבריטניה וארצות הברית, סינגלים אלו שודרו ברצועת הרוק של שדרן הרדיו מנשה סעד ב רדיו ירושלים "ירושלים בדיסטורשן"
במהלך שנת 2022 החל להפיק אירועי מוזיקה עצמאית במסגרת הליין "Rockadance" בו ארח להקות ומוזיקאים בתעשייה.
באותה שנה בעקבות אירועים שונים נדחה השקת האלבום לשנת 2023 ובעקבות מלחמת חרבות ברזל השקת האלבום נדחתה ל-11 במרץ 2024
בחודש פברואר 2024 הפיק אירוע מוזיקה בשם Rock & Art Festival בו אירח בין היתר את הצייר יעקב קרצ'ין (גלריית TikvaKovsky) אשר צייר בלייב את הציור "War" שצולם בהמשך כעטיפת הסינגל "War" שיצא ב 1 באפריל 2024
אותה שנה בחודש מרץ יצא הסינגל הראשון "Hostage" שכיכב במצעד הפלייליסט של רדיו זה רוק.
בפורים 23 במרץ הקים יחד עם בעלי אולפני המוזיקה "הבונקר" בפ"ת את ליין ההופעות "פסטיבל ברגמן" באזור תעשייה סגולה בפ"ת, שם האירוע נקרא על שם חבורת ברגמן והרחוב עצמו - קבוצת מוזיקאים ויוצרים הפועלים בפ"ת ולוקחים חלק באירוע תרבות ומוזיקה והפקות משותפות בעיקר במתחם הבונקר.
דיסקוגרפיה > אלבומים

2013: Standing By Your Side
2021: Toxic Love
2023: Matching Color
2024: MellabesExpress
ניקולס דנטון

| --- | --- |
אין תמונה חופשית
 לידה:  22 בנובמבר 1991 (בן 33) 
 פרופיל ב-IMDb
 
ניקולס דנטון (באנגלית: Nicholas Denton נולד: 22 בנובמבר 1991) הוא תסריטאי, שחקן תיאטרון, טלוויזיה וקולנוע אוסטרלי.
קריירה

בשנת 2015 שיחק בסרט הלהטב"י לחבק את הגבר. באותה שנה החל לשחק בסדרת בסדרת הטלוויזיה גליץ'.
בשנת 2017 הופיע דנטון לצד לוסי מויר במחזה "שיר אהבה" מאת ג'ון קולבנבך בפסטיבל תיאטרון הפרינג' של מלבורן. באותה שנה הופיע במחזה קן הקוקיה בתיאטרון סאות' בנק במלבורן.
בשנת 1018 הופיע דנטון במחזה "Wild" מאת מייק ברטלט עבור חברת התיאטרון של מלבורן, בתפקיד המבוסס באופן רופף על דמותו של אדוארד סנודן,  עובד לשעבר בסוכנות לביטחון לאומי (NSA) של ארצות הברית שהתפרסם בעקבות הדלפת מידע סודי על תוכניות המעקב של הסוכנות.
בשנת 2022 הופיע בסרט הקצר "Not Dark Yet" at", שאת התסריט כתב יחד עם בוני מויר והופיע עם ריצ'רד מויר. דנטון גילם את בנו של אדם עם מחלת שרירים. הסרט הוצג בבכורה בפסטיבל הסרטים הבינלאומי במלבורן באותה שנה.. באותה שנה לוהק לתפקיד ויקונט דה ולמונט בסדרת הטלוויזיה "יחסים מסוכנים", לאחר שעבר מספר אודישנים ומבחני מסך מתחילת 2020. התהליך לא היה פשוט, אחותו של דנטון נאלצה לקרוא איתו חלקים במהלך מגפת הקורונה. כמו כן הוא והשחקנית אליס אנגלרט, נאלצו לעשות חזרות דרך הזום מחדרי מלון שונים עד שנפגשו על הסט בפראג.
הערות שוליים

↑  Review Film #279 - Holding the Man (2015) • Cinejour, CINEJOUR, ‏5 בנובמבר 2016
↑  Dyah Larasati,'"`UNIQ--nowiki-00000001-QINU`"'Dangerous Liaisons: Everything You Need to Know About the Starz Series, Collider, ‏6 בספטמבר 2022
↑  "Melbourne Fringe 2017: LOVE SONG". Theatre-press.com.
↑  "One Flew Over the Cuckoo's Nest". monstermedia.com.au.
↑  "Q&A NICHOLAS DENTON ON PLAYING ANDREW IN WILD". MTC.com.au.
↑  "Nicholas Denton: from Not Dark Yet to Dangerous Liaisons". screenhub.com.
↑  "NOT DARK YET WILL PREMIERE AT MELBOURNE INTERNATIONAL FILM FESTIVAL". filmink.com.au.
↑  "In 'Dangerous Liaisons,' Alice Englert and Nicholas Denton Play the Game". New York Times.
איתן בנצור

| --- | --- |
אין תמונה חופשית
 לידה:  25 בספטמבר 1938 (בן 86) ירושלים, פלשתינה (א"י) 
 מדינה:  ישראל 
 
איתן בנצור (נולד ב-25 בספטמבר 1938) הוא דיפלומט ישראלי. כיהן כמנכ"ל משרד החוץ. עמית מחקר במרכז הירושלמי לענייני ציבור ומדינה.
קורות חיים

בנצור נולד בישראל בנם של שרה ושמואל בנצור, מבכירי משרד החוץ הישראלי. למד בגימנסיה העברית רחביה. לאחר שירותו הצבאי עבד כעיתונאי במעריב עד 1962, כיסה בעיקר את ענייני ירושלים וסטודנטים.
לאחר מכן עבר קורס צוערים של משרד החוץ, שימש מזכיר שני בשגרירות ישראל בהונגריה, ב-1967 מונה לעוזר לשר החוץ וב-1971 למזכיר מדיני של השר. בשנת 1974 מונה ליועץ מדיני בשגרירות ישראל בארצות הברית וב-1981 מונה למנהל מחלקת צפון אמריקה במשרד החוץ. בשנים 1986 עד 1988 שירת כקונסול כללי בלוס אנג'לס. לאחר מכן קיבל דרגת שגריר ומונה לסמנכ"ל משרד החוץ לנושאי צפון אמריקה. הוא היה ממובילי ההכנות לוועידת שלום אזורית והשתתף בוועידת מדריד ב-1991. בעקבות הוועידה מונה לסגן ראש המשלחת הישראלית למשא-ומתן עם המשלחת הירדנית-פלסטינית ושימש נציג בוועדת המולטילטרלית לפירוק נשק וביטחון אזורי.
בינואר 1992 מונה למשנה למנכ"ל משרד החוץ ובאוקטובר 1996 מונה למנכ"ל המשרד, תפקיד בו כיהן עד שנת 2000.
בנצור בעל תואר ראשון בהיסטוריה ומדע המדינה מהאוניברסיטה העברית בירושלים, ובעל תואר שני בלימודים סובייטים בבית הספר לכלכלה של לונדון.
חיים אישיים

נשוי לנעמי בנצור, קואוצ'רית ומומחית לשפת הגוף.
ספריו

הדרך לשלום עוברת במדריד, הוצאת ידיעות אחרונות/ספרי חמד, 1997
להבה בלב אירופה - 133 ימי שלטונו של בלה קון : סיפורה של הרפובליקה הסובייטית בהונגריה ב-1919, הוצאת משכל, 2004
שגרירי ישראל

שגרירי ישראל הם נציגיה הדיפלומטים של מדינת ישראל המייצגים אותה במדינות שונות בעולם שישראל מקיימת עמן יחסים דיפלומטיים, והם עומדים בראש המשלחת הדיפלומטית באותן מדינות. ישראל משגרת גם שגרירים לארגונים בינלאומיים דוגמת ארגון האו"ם בניו יורק ושלוחותיו.
ברוב המקרים השגריר שוהה באופן קבוע במדינה בה הוא מייצג את ישראל, אולם ישנם מקרים בהם השגריר איננו תושב קבוע במדינה בה הוא משרת אלא מגיע אליה באופן תדיר. במספר מדינות מיוצגת ישראל על ידי שגרירים ממדינות סמוכות שבמסגרת תפקידם אחראים גם על אותן מדינות הסמוכות למדינה בה הם משרתים.
באופן מסורתי ההחלטה על זהות השגרירים ומקום שירותם נתונה בידי משרד החוץ והעומד בראשו, ואילו הממשלה נדרשת לאשר את ההחלטה. עם זאת, קיימת מוסכמה כי ההחלטה על זהות שגריר ישראל בארצות הברית נתונה באופן בלעדי בידי ראש הממשלה וצוותו.
נציגי ישראל במוסדות בינלאומיים (נכון ל-2024)

| ארגון | שם | מקום הנציגות |
| --- | --- | --- |
| האו"ם האומות המאוחדות | דני דנון | ניו יורק, ארצות הברית |
| האיחוד האירופי האיחוד האירופי | חיים רגב משמש במקביל גם כשגריר ישראל לנאט"ו | בריסל, בלגיה |
| האיחוד האפריקאי האיחוד האפריקאי | אללי אדמסו (במעמד משקיף) | אדיס אבבה, אתיופיה |
| האו"ם הארגונים הבינלאומיים של האומות המאוחדות בז'נבה | מירב אילון-שחר (מיועד: דניאל מרון) | ז'נבה, שווייץ |
|  OECD | חיים אסרף (מיועד: שי כהן) | פריז, צרפת |
|  הסוכנות הבינלאומית לאנרגיה אטומית (סבא"א) | דוד נוסבאום | וינה, אוסטריה |
|  נאט"ו | חיים רגב משמש במקביל גם כשגריר ישראל לאיחוד האירופי | בריסל, בלגיה |
| הסוכנות הבינלאומית לאנרגיות מתחדשות (IRENA) | רמי חתן | אבו דאבי, איחוד האמירויות הערביות |
ראו גם

נציגויות דיפלומטיות של ישראל בעולם
שגריר ישראל באומות המאוחדות
הערות שוליים

↑  בחריין: הוגש כתב האמנה של השגריר הישראלי למלך, באתר "סרוגים", 28 בדצמבר 2021
כביש 854

| --- | --- |

 מידע כללי
 סיווג:  כביש מקומי
 ציר:  כביש אורך
 אורך:  21 ק"מ
 מיקום
 ערים ראשיות:  כרמיאל, מעלות-תרשיחא
 נקודת התחלה:  צומת תפן
 נקודת סיום:  צומת כרמיאל
 
תצפית על המסלול בו עובר כביש 854, ליד היישוב לבון
כביש 854 הידוע ככביש מעלות-כרמיאל, הוא כביש אורך אזורי בצפונה של ישראל, המחבר בדרך הקצרה ביותר את מעלות-תרשיחא ויישובי הסביבה עם כרמיאל. הכביש מתחיל בצומת כרמיאל, נכנס למועצה המקומית התעשייתית תפן ומסתיים בצומת תפן בעיר מעלות-תרשיחא. אורך הכביש הוא 21 ק"מ.
היסטוריה

ראשיתו של הכביש בדרך עפר שנסלל על ידי הקרן הקיימת החל ביולי 1965 במטרה שיהיה כביש מרכזי המחבר את מרכז הגליל בין בירנית בצפון לנצרת בדרום. הכביש כלל 6 קילומטרים רחבים ממעלות לאזור שבו יועד לקום מגדל תפן ודרך עפר צרה משם דרומה לדיר אל אסד. במקור היה אמור הכביש להמשיך מדיר אל אסד דרום-מערבה אל מחלף צורית שליד הר גמל. אולם העבודות התעכבו והתחדשו בשנת 1975 עם ההחלטה להקים באזור תפן רצף של התיישבות יהודית. בנובמבר 1975 הופקדה תוכנית של הכביש והעבודות היו כבר בעיצומן בינואר 1976. באותה עת הוחלט לשנות את תוואי הכביש ולא להשלים את המקטע האחרון בין פלך להר גמל, אלא לחבר את הכביש לדרום מזרח ליד כרמיאל כדי שכביש 854 וכביש 784 יתחברו באזור כרמיאל שיהוו את העורף העירוני של יישובי תפן ושגב. בבחירת תוואי הכביש הוחלט להעביר אותו מדרום ללבון כדי לא להצריך הפקעות נרחבות של קרקעות של הדרוזים באזור. לתוואי זה התנגדו אנשי החברה להגנת הטבע שטענו שהסלילה תפגע בנוף של מתלול צורים. ההתנגדות לא נתקבלה והכביש עבר בתוך המתלול.
מסלול הכביש

תחילתו של הכביש בבקעת בית כרם, עובר ממערב לגבעת הזקיף (בערבית שם הגבעה ג'אלמה) שם צומחת פשתנית משולשת שנחשבת צמח נדיר. הכביש עולה צפונה ומזרחה ומגיע למישור העתק נחף. בקרבת עין נחף הכביש פונה בחדות מערבה. עובר ליד פארק הסלעים שהוא הוא פארק בו ניתן לצפות בתופעה גאולוגית של שכבות סלע המונחות זו על זו ויוצרות פסלים טבעיים.ליד הפארק אפשר לצפות בעיר כרמיאל. מעל דיר אל-אסד הכביש עובר במתלול צורים עובר ליד היישוב הקהילתי לבון בצומת עם כביש 8544 הכביש עולה צפונה, עובר ממזרח ליישוב לפידות ומגיע לחוות אבירם, שנמצאת בחניון לפידות. הכביש מתעקל מזרחה וצפונה ומגיע לגן תעשייה תפן שם נמצא המוזיאון הפתוח תפן ומשם מגיע לכפר ורדים ולמעלות תרשיחא.
מסלול הכביש > צמתים

| קילומטרים | שם | מיקום | דרכים מצטלבות |  |
| --- | --- | --- | --- | --- |
כביש 854 מדרום לצפון
| 0 | צומת כרמיאל | כרמיאל |  כביש 85 |  |
| 7.2 | צומת ללא שם | לבון | כניסה ללבון |  |
| 9 | צומת ללא שם | דרך לירכא | דרך לירכא |  |
| 11.2 | צומת ללא שם | ליד לפידות | כניסה ללפידות |  |
| 14.8 | צומת ללא שם | כסרא | כניסה לכסרא |  |
| 17.2 | צומת ללא שם | תפן | כניסה לתפן |  |
| 19.6 | צומת ללא שם | ליד כפר ורדים | כניסה לכפר ורדים |  |
| 21.4 | צומת תפן | מעלות-תרשיחא |  כביש 89 |  |
ראו גם

כבישי ישראל
הגליל העליון
הערות שוליים

↑  עמנואל הראובני,'"`UNIQ--nowiki-00000001-QINU`"'דחפורים נוגסים במרכז הגליל, מעריב, 29 באוגוסט 1965
↑  צבי אילן,'"`UNIQ--nowiki-00000003-QINU`"'איזור פיתוח לא נודע במרכז הגליל, למרחב, 30 בספטמבר 1966
↑  שפי גבאי,'"`UNIQ--nowiki-00000005-QINU`"'בחבל תפן מכשירים קרקע להתיישבות, דבר, 15 בדצמבר 1966
1 2 3  מיכאל עוזרמן,'"`UNIQ--nowiki-00000007-QINU`"'המאבק על כביש 854, דבר, 9 בנובמבר 1982
↑  חיים לנדאו,'"`UNIQ--nowiki-00000009-QINU`"'הכפ"תים באים לגליל, על המשמר, 1 באוגוסט 1975
↑  הודעה בדבר הפקדת תכנית מפורטת, מעריב, 25 בדצמבר 1975
↑  מנחם תלמי,'"`UNIQ--nowiki-0000000C-QINU`"'שלושה גרעינים בתוך ההרים, מעריב, 16 בינואר 1976
↑  אפשר גם אחרת, מעריב, 22 באוקטובר 1982
המאבק על המצוק, מעריב, 27 באוקטובר 1982
אלפי חובבי טבע, מעריב, 31 באוקטובר 1982
↑  פשתנית משולשת – Linaria triphylla
↑  אתר עמוד ענן
↑  חוות אבירם, חניון לילה ומתחם קמפינג
↑  חניונים בגליל באתר מסע אחר
גרייסי

ערך זה עוסק בשחקנית, דוגמנית וזמרת קולומביאנית. אם התכוונתם לזמרת-יוצרת בריטית, ראו .
| --- | --- |

 לידה:  30 באוקטובר 1992 (בת 32) קאלי קולומביה
 שם לידה:  Greeicy Yeliana Rendón Ceballos 
 מדינה:  קולומביה 
 תקופת הפעילות:  מ-2007
 בן או בת זוג:  Juanito Pérez 
 מספר צאצאים:  1 
 פרופיל ב-IMDb
 
גרייסי יליאנה רנדון קבאלוס (בספרדית :Greeicy Yeliana Rendón Ceballos; נולדה ב-30 באוקטובר 1992) היא שחקנית וזמרת קולומביאנית. היא ידועה בזכות משחקה בסדרה "צ'יקה ומפירו", שם גילמה את הדמות הראשית, דייזי.
ביוגרפיה

רנדון נולדה בסנטיאגו דה קאלי, ואיה דל קאוקה, קולומביה, בתם של לואיס אלברטו רנדון ולוסי קבאלוס. בגיל חמש עברה עם משפחתה לבוגוטה, שם היא התעניינה במוזיקה, ולקחה שיעורי משחק, פסנתר, חליל וגיטרה.
קריירה

הופעתה הראשונה על המסך הייתה בשנת 2007 בתוכנית המציאות "Xs פקטור", עיבוד של הפורמט הבריטי האקס פקטור ששודר בקולומביה, שם הזמר והמלחין חוזה גביריה לקח אותה תחת חסותו, למרות שלא זכתה. הופעתה בתוכנית זו נתנה לה את ההזדמנות להיכנס לעולם המשחק.
היא החלה את קריירת המשחק שלה בשנת 2009 בטלנובלה הקולומביאנית "Cuando el sol llega" ("כאשר השמש מגיעה") וגילמה את דמותה של קרולינה פארה, בתם של זוג השחקנים הראשי.
בשנת 2010 שיחקה בתפקיד משני בטלנובלה "La pola" בתפקיד המשרתת.
בשנת 2011 שחקה בסדרה "Correo del inocentes" ("דואר של חפים מפשע"), בתפקיד פלור פוראס.
בשנת 2012 שיחקה בסדרה "Donde esta Alicia" ("איפה אליסיה"), בתפקיד מרסלה.
בשנת 2013 שיחקה בסדרה "La Prepago" ("מראש"). באותה שנה גילמה את הדמות הראשית בסדרה הנוער "צ'יקה ומפירו", בדמותה של דייזי אובריאן.
בשנת 2014 שיחקה בסדרה "La ronca de oro", בתפקיד פילאר היא מכבת בדמות ראשית על פי סיפור חייה של הזמרת הקולומביאנית הלנה ורגס. באותה שנה שיחקה בסדרה "Los anos maraviosos" ( שנים קסומות) בתפקיד קארן גונזלס.
בשנת 2015 שיחקה בסדרה "Tiro de gracia".
בשנת 2016 שיחקה את הדמות הראשית בסדרה "Las vega", בתפקיד קמילה וגה.
בשנת 2017 שיחקה בטלנובלה "Reveng" ("נקמה"), אשר מבוססת על הסדרה האמריקאית "נקמה", בתפקיד גבריאלה פידראיתה.
בשנת 2022 החלה לשחק בסדרת הדרמה "לרקוד בקצב הלב" בשירות נטפליקס.
מוזיקה

בשנת 2017 התארחה בשיר "Olvidé Tu Nombre".
בשנת 2018 ביצעה דואט בשם "Perdon" עם הזמר הספרדי המצליח דויד ביסבל. השיר התפרסם בחודש ספטמבר וגרף מעל 56 מיליון צפיות ביוטיוב בחודשיים בלבד. חודש לאחר מכן, פורסם דואט שלה עם הזמרת הברזילאית אניטה "Jacuzzi", שיר שנכלל באלבומה הראשון של רנדון אשר עתיד לצאת. לאחר מכן, התארחה ברמיקס לשירה של אנה גרה "Lo malo".
בשנת 2019 פורסם הסינגל "22" אותו ביצעה עם השחקנית והזמרת הארגנטינאית מרטינה סטואסל, ולאחר מכן יצאה בסינגל נוסף (רמיקס) בשם "Mala Fama" בשיתוף עם דנה פאולה. עוד באותה שנה פורסם אלבומה הראשון "Baila", והייתה מועמדת לפרס גראמי הלטיני לאמן החדש הטוב ביותר.
חיים אישיים

מאז 2012, היא נמצאת בזוגיות עם הזמר מייק באהייה (אנ'). בני הזוג הודיעו שהם מצפים לילד ראשון ב-20 בדצמבר 2021, לאחר חודשים של שמועות. הילד הראשון של בני הזוג, קאי אגרד רנדון, נולד באפריל 2022.
דיסקוגרפיה > אלבומי אולפן

2019: Baila
2022: La Carta
2024: Yeliana
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | Factor Xs | מתמודדת | עונה 2; מקום שמיני |
| 2009 | Cuando salga el sol | קרולינה פארה | תפקיד חוזר |
| 2010 | La Pola | סיארבה | תפקיד חוזר |
| 2010 | Mujeres al límite | קלאודיה פטרישיה אריאס | פרק: "Negocio Fatal" |
| 2011 | Correo de inocentes | פלור פוראס | תפקיד חוזר |
| 2011–2012 | Primera dama | דניאלה אסטודיו | תפקיד ראשי; 155 פרקים |
| 2013 | La prepago | ג'והאנה | תפקיד חוזר |
| 2013 | צ'יקה ומפירו | דייזי אובריאן | תפקיד ראשי; 120 פרקים |
| 2014 | Los años maravillosos | קארן גונזלס | תפקיד ראשי; 34 פרקים |
| 2014 | La ronca de oro | פילאר אינקפיה וארגס | 15 פרקים |
| 2015 | Tiro de gracia | אזמרלדה / ורוניקה ברנאל | תפקיד ראשי; 56 פרקים |
| 2016 | Las Vega's | קמילה אאוחניה וגה | תפקיד ראשי; 72 פרקים |
| 2017 | Venganza | גבריאלה פיידראהיטה | תפקיד ראשי; 124 פרקים |
| 2022 | לרקוד בקצב הלב (ספ') | קארינה | 6 פרקים |
| TBA | Solitaries Anonymous | מאדאם טיירה | סדרה עתידית |